






Anexa 2 la Hot.80/2020
REGULAMENTUL
serviciului de iluminat public din Oraşul Borsec

CAPITOLUL I
                            Cadrul legal

Art. 1. - Prezentul regulament al serviciilor de iluminat public, este elaborat în conformitate cu prevederile art. 14 alin. (1) lit. b) din Legea serviciilor publice de gospodărie comunală nr. 326/2001, cu modificările şi completările ulterioare, ale art. 38 din Ordonanţa Guvernului nr. 42/2003 privind organizarea şi funcţionarea serviciilor de iluminat public, aprobată şi modificată prin Legea nr. 475/2003, şi ale art. 6 alin. (1) lit. a) din Hotărârea Guvernului nr. 373/2002 privind organizarea şi funcţionarea Autorităţii Naţionale de Reglementare pentru Serviciile Publice de Gospodărie Comunală - A.N.R.S.C., cu modificările şi completările ulterioare.


Art. 2. - (1) Prevederile prezentului regulament se aplică serviciului de iluminat public din Oraşul Borsec.


(2) Prezentul regulament stabileşte cadrul juridic unitar prin care se stabilesc nivelurile de luminanţă sau iluminare, după caz, indicatorii de performanţă ai serviciilor, condiţiile tehnice, raporturile operator-utilizator, precum şi modul de tarifare, facturare şi încasare a contravalorii serviciilor prestate.


(3) Prevederile prezentului regulament se aplică, de asemenea, la proiectarea, executarea, recepţionarea, utilizarea şi întreţinerea componentelor sistemului de iluminat public.


(4) Operatorii serviciului de iluminat public, indiferent de forma de proprietate,organizare, se vor conforma prevederilor prezentului regulament-cadru.


(5) Condiţiile tehnice şi indicatorii de performanţă prevăzuţi în prezentul regulament au caracter minimal.


(6) Orice dezvoltare a reţelei electrice de joasă tensiune destinate iluminatului public se face cu respectarea prezentului regulament.


CAPITOLUL II

                         Definire termeni

Art. 3. - În sensul prezentului regulament, noţiunile utilizate se definesc după cum  urmează:


3.1. aparat/corp de iluminat - aparat care serveşte la distribuţia, filtrarea şi transmisia luminii produse de una sau mai multe lămpi către exterior, care cuprinde toate dispozitivele necesare fixării şi protejării lămpilor, circuitele auxiliare şi componentele electrice de conectare la reţeaua de alimentare, care asigură amorsarea şi funcţionarea stabilă a surselor de lumină;


3.2. autoritate competentă - Autoritatea Naţională de Reglementare pentru Serviciile Publice de Gospodărie Comunală, denumită în continuare A.N.R.S.C.


3.3. autorizaţie - act juridic, eliberat de A.N.R.S.C., prin care se certifică capabilitatea unei persoane juridice de a desfăşura activităţi specifice serviciului public de iluminat, în vederea participării la o licitaţie publică, pentru concesionarea unui serviciu public de iluminat;


3.4. balast - dispozitiv montat în circuitul de alimentare a uneia sau mai multor lămpi cu descărcări, având drept scop limitarea curentului la valoarea necesară;


3.5. caracteristici tehnice - totalitatea datelor şi elementelor de natură tehnică, referitoare la o instalaţie sau la un sistem de iluminat;


3.6. contract-cadru - reglementare cu caracter normativ, care stabileşte condiţiile minimale pentru relaţiile comerciale dintre operator şi utilizator;


3.7. echipament de măsurare - aparatura şi ansamblul instalaţiilor care servesc la măsurarea parametrilor serviciului de iluminat public furnizat;


3.8. efect de grotă neagră - senzaţie vizuală realizată la trecerea de la o valoare foarte mare a luminanţei la o alta mult mai mică;


3.9. exploatarea/utilizarea sistemului de iluminat public - ansamblu de operaţiuni şi activităţi executate pentru asigurarea continuităţii şi calităţii serviciilor de iluminat public în condiţii tehnico-economice şi de siguranţă corespunzătoare;


3.10. flux luminos § - mărimea derivată din fluxul energetic, evaluată prin acţiunea sa luminoasă asupra observatorului fotometric de referinţă al Comisiei Internaţionale de Iluminat;


3.11. grad de asigurare în furnizare - nivel procentual de asigurare a furnizării

serviciului necesar utilizatorului, într-un interval de timp, precizat în anexa la contractul de furnizare/prestare a serviciului de iluminat public;


3.12. igniter - dispozitiv care produce impulsuri de tensiune destinate să amorseze olampă cu descărcări fără preîncălzirea electrozilor;


3.13. iluminare E - raportul dintre fluxul luminos receptat de o suprafaţă şi aria respectivă;


3.14. iluminare medie E(m) - media aritmetică a iluminărilor pe suprafaţa de calcul avută în vedere;


3.15. iluminare minimă E(min) - cea mai mică valoare a iluminării punctuale pe suprafaţa de calcul avută în vedere;


3.16. indicatori de performanţă garantaţi - parametri ai serviciului de iluminat public prestat, pentru care se stabilesc niveluri minime de calitate şi pentru care sunt prevăzute penalizări în licenţă sau în contractele de delegare de gestiune ori de concesiune, în cazul nerealizării lor;


3.17. indicatori de performanţă generali - parametri ai serviciului de iluminat public prestat, pentru care se stabilesc niveluri minime de calitate, urmăriţi la nivelul operatorilor şi care reprezintă condiţii de acordare sau de retragere a licenţei, dar pentru care nu sunt prevăzute penalizări în contractele de delegare de gestiune în cazul nerealizării lor;


3.18. indice de prag TI - creşterea pragului percepţiei vizuale TI, care conduce la orbirea inconfortabilă, caracterizând orbirea provocată de sursele de lumină aflate în câmpul vizual, în raport cu luminanţa medie a căii de circulaţie;


3.19. intensitate luminoasă I - raportul dintre fluxul luminos elementar emis de sursă şi unghiul solid elementar pe direcţia dată;


3.20. lămpi cu descărcări - lămpi a căror emisie luminoasă este produsă printr-o descărcare electrică într-un gaz sau în vapori metalici ori într-un amestec de mai multe gaze şi vapori metalici;


3.21. lămpi cu incandescenţă - lămpi a căror emisie luminoasă este produsă cu filamentul încălzit la incandescenţă prin trecerea unui curent electric;


3.22. lămpi cu incandescenţă cu halogen - lămpi incandescente având, în balonul de construcţie specială, un mediu de un anumit halogen, care creează un ciclu regenerativ al filamentului pentru mărirea duratei de funcţionare şi pentru realizarea unui flux emis

aproximativ constant;


3.23. lămpi cu incandescenţă cu utilizări speciale - lămpi cu filament central, lămpi ornamentale, lămpi cu reflector, lămpi foto;


3.24. licenţă - act tehnic şi juridic, emis de autoritatea competentă, prin care se acordă permisiune unei persoane juridice, română sau străină, de exploatare comercială a sistemului de iluminat public şi/sau de furnizare a serviciului de iluminat public;


3.25. luminanţă L - raportul dintre intensitatea luminoasă elementară emisă de către ochiul observatorului şi suprafaţa aparentă de emisie;


3.26. luminanţă maximă L(max) - cea mai mare valoare a luminanţei de pe suprafaţa de calcul avută în vedere;


3.27. luminanţă medie L(m) - media aritmetică a luminanţelor de pe suprafaţa de calcul avută în vedere;


3.28. luminanţă minimă L(min) - cea mai mică valoare a luminanţei de pe suprafaţa de calcul avută în vedere;


3.29. nivel de iluminare/nivel de luminanţă - nivelul ales pentru valoarea luminării/luminanţei;


3.30. operator - persoană juridică titulară a unei licenţe de furnizare-prestare, emisă de autoritatea competentă, care asigură prestarea serviciului de iluminat public;


3.31. raport de zonă alăturată SR - raport între iluminarea medie de pe o porţiune de 5 m lăţime sau mai puţin, dacă spaţiul nu o permite, de o parte şi de alta a sensurilor de circulaţie, şi iluminarea medie a căii de circulaţie de pe o lăţime de 5 m sau jumătate din lăţimea fiecărui sens de circulaţie, dacă aceasta este mai mică de 5 m;


3.32. servicii de iluminat public - activităţi de utilitate publică şi de interes economic şi social general, aflate sub autoritatea administraţiei publice locale, care au drept scop asigurarea iluminatului căilor de circulaţie auto, arhitectural, pietonal, ornamental şi ornamental festiv, prestate în perimetrul unei unităţi administrativ-teritoriale;


3.33. sistem de iluminat al căilor de circulaţie - sistem de iluminat destinat exclusiv căilor de circulaţie mixte (auto, ciclişti, pietoni) sau separat pentru cele 3 categorii;


3.34. sistem de iluminat arhitectural - sistem de iluminat destinat exclusiv pentru valorificarea prin iluminat a unor monumente de artă sau istorice ori a unor obiective de importanţă publică şi/sau culturală pentru comunitatea locală;


3.35. sistem de iluminat ornamental festiv - sistem de iluminat utilizat cu precădere în perioada sărbătorilor legale, la comemorări şi cu prilejul altor evenimente festive, având ca rol punerea în valoare a unor aspecte semnificative proprii acestora;


3.36. sistem de iluminat ornamental pentru parcuri şi zone similare - sistem de iluminat funcţional destinat în principal asigurării circulaţiei şi securităţii pietonilor în parcuri, spaţii de agrement, pieţe, târguri, care poate fi uneori combinat şi cu componente decorative, de efect vizual;


3.37. sistem de iluminat pietonal - sistem de iluminat destinat exclusiv căilor de circulaţie pietonală;


3.38. sursă de lumină/lampă - obiectul sau suprafaţa care emite radiaţii optice în mod uzual vizibile, produse prin conversie de energie, şi care este caracterizată printr-un ansamblu de proprietăţi energetice, fotometrice şi/sau mecanice;


3.39. tablou electric de alimentare, distribuţie, conectare/deconectare - ansamblu fizic unitar ce poate conţine, după caz, echipamentul de protecţie, comandă, automatizare, măsură şi control, protejat împotriva accesului accidental destinat sistemului de iluminat public;


3.40. temperatură de culoare corelată T(c) - temperatura radiatorului integral, a cărui culoare, percepută datorită încălzirii, se aseamănă cel mai mult, în condiţiile de observare precizate, cu cea percepută a unui stimul de culoare de aceeaşi strălucire;


3.41. uniformitate generală a iluminării U5(E) - raportul dintre iluminarea minimă şi iluminarea medie, ambele considerate pe toată suprafaţa de calcul;


3.42. uniformitate generală a luminanţei U5(L) - raportul dintre luminanţa minimă şi luminanţa medie, ambele considerate pe toată suprafaţa de calcul;


3.43. uniformitatea longitudinală a luminanţei U(l)(L) - raportul dintre luminanţaminimă şi luminanţa maximă, ambele considerate în axul benzii de circulaţie al zonei de calcul şi în direcţia de desfăşurare a traficului rutier;


3.44. utilizatori - autorităţile administraţiei publice locale în calitate de reprezentant al comunităţii locale;


3.45. zonă alăturată - suprafaţa din vecinătatea imediată a căii de circulaţie, aflată în câmpul vizual al observatorului;


3.46. ANRE - Autoritatea Naţională de Reglementare în Domeniul Energiei;


3.47. CNRI - Comitetul Naţional Român de Iluminat;


3.48. CIE - Comisia Internaţională de Iluminat.


CAPITOLUL III
                        Organizarea şi funcţionarea serviciului de iluminat public

                  SECŢIUNEA 1

Organizarea serviciului de iluminat public

Art. 4. - (1) Serviciul de iluminat public din Oraşul Borsec este organizat la nivelul UAT, care dispune de un sistem de iluminat public.


                  (2) Organizarea şi desfăşurarea serviciului de iluminat public se realizează în vederea satisfacerii unor cerinţe/nevoi de utilitate publică ale comunităţii locale.


                  (3) Serviciul de iluminat public se prevede pe toate căile de circulaţie publică din oraş, cu respectarea principiilor ce guvernează organizarea şi funcţionarea serviciilor de gospodărie comunală.


Art. 5. - Serviciul de iluminat public va îndeplini concomitent următoarele condiţii de funcţionare:


a) continuitatea din punct de vedere cantitativ şi calitativ;


b) adaptabilitatea la cerinţele concrete, diferenţiate în timp şi spaţiu, ale comunităţii

locale;


c) satisfacerea judicioasă, echitabilă şi nepreferenţială a tuturor membrilor comunităţii

locale, în calitatea lor de utilizatori ai serviciului;


d) tarifarea pe bază de competiţie a serviciului prestat;


e) administrarea şi gestionarea serviciului în interesul comunităţii locale;


f) respectarea reglementărilor specifice în vigoare din domeniul transportului,distribuţiei şi utilizării energiei electrice;


g) respectarea standardelor minimale privind iluminatul public, prevăzute de normele interne şi ale Uniunii Europene în acest domeniu, care sunt identice cu cele ale CIE.


 Art. 6. - (1) Serviciul de iluminat public va respecta şi va îndeplini, la nivelul comunităţii locale indicatorii de performanţă aprobaţi prin hotărâre a consiliului local pe baza indicatorilor de performanţă din prezentul regulament.


                      (2) Consiliul local al orașului , după caz, poate aproba şi alţi indicatori de performanţă în baza unor studii de oportunitate în care se va ţine seama cu prioritate de necesităţile comunităţii locale, de starea tehnică şi de eficienţa sistemelui de iluminat public existent, precum şi de standardele minimale privind iluminatul public, prevăzute de normele interne şi ale Uniunii Europene în acest domeniu.


Art. 7.  (1) Înfiinţarea, organizarea, coordonarea şi controlul funcţionării serviciului de iluminat public la nivelul comunei , precum şi înfiinţarea, dezvoltarea şi modernizarea sistemelui de iluminat public constituie dreptul exclusiv al Consiliului Local al Oraşului Borsec.


       (2) Gestiunea şi administrarea serviciului de iluminat public, precum şi funcţionarea, exploatarea şi întreţinerea sistemului de iluminat public aferent intră în atribuţiile şi în responsabilitatea exclusivă a Consiliului Local al Oraşului Borsec.


Art. 8. - (1) Gestiunea serviciului de iluminat public se organizează la nivelul comunei după criteriul raportului optim cost/calitate pentru serviciul prestat comunităţii şi ţine seama de mărimea, gradul de dezvoltare şi de particularităţile economico-sociale ale municipiului, de starea dotărilor şi echipamentelor tehnice existente, precum şi de posibilităţile locale de finanţare a exploatării, întreţinerii şi dezvoltării acestora.


                (2) Înfiinţarea, dezvoltarea şi modernizarea sistemelui de iluminat public se face în baza unor studii de fezabilitate întocmite din iniţiativa, autorităţilor administraţiei publice locale, care vor analiza necesitatea şi oportunitatea înfiinţării/dezvoltării acestora, vor evalua indicatorii tehnico-economici, vor identifica sursele de finanţare a investiţiilor şi vor indica soluţia optimă din punct de vedere tehnico-economic.


Art. 9. - (1) Forma de gestiune a serviciului de iluminat public este concesionarea. 


           (2) Activităţile specifice serviciului de iluminat public se organizează şi se desfăşoară în conformitate cu prevederile art. 5, pe baza unui caiet de sarcini şi a prezentului regulament al serviciului, prin care se stabilesc nivelurile de iluminare sau luminanţa, după caz, indicatorii de performanţă ai serviciului, condiţiile tehnice, raporturile dintre operator şi utilizator, precum şi modul de tarifare, facturare şi încasare a contravalorii serviciului prestat.


        (3) Se va urmări obţinerea unui serviciu de iluminat public corespunzător interesului general al comunităţii locale, în conformitate cu legislaţia internă şi cu reglementările CIE.


SECŢIUNEA a 2-a
                       Operatorii serviciilor de iluminat public

Art. 10. - (1) Operatori-prestatori de servicii de iluminat public în cazul gestiunii delegate pot fi societăţi comerciale cu capital public, privat sau mixt.


                     (2) Operatorii serviciului de iluminat public beneficiază de acelaşi regim juridic, indiferent de forma de proprietate, de modul de organizare sau de forma de gestiune adoptată.


Art. 11. - (1) Operatorii vor fi licenţiaţi şi autorizaţi în condiţiile legii.


                  (2) Operatorii serviciului de iluminat public îşi pot desfăşura activitatea şi în alte localităţi, pe baze contractuale.


                  (3) Operatorii care au primit delegarea serviciului de iluminat public au, în condiţiile legii, dreptul de servitute legală pentru toate instalaţiile şi echipamentele cu care se prestează serviciile respective.


Art. 12. - (1) Operatorii serviciului de iluminat public trebuie să posede capacitatea

tehnică şi organizatorică, dotarea şi experienţa managerială necesare prestării serviciului de iluminat public încredinţat.


                  (2) Acţiunea de licenţiere/autorizare a operatorilor serviciilor de iluminat public se face de către A.N.R.S.C.


                  (3) La licitaţiile pentru obţinerea contractelor de delegare a gestiunii serviciilor de iluminat public pot participa numai persoane juridice autorizate.


Art. 13. - (1) Operatorul care prestează mai multe tipuri de servicii de iluminat public în una sau mai multe localităţi va ţine evidenţe distincte şi va avea contabilitate separată pentru fiecare tip de serviciu şi localitate de operare.


                     (2) Operatorii care participă la licitaţiile organizate pentru atribuirea contractelor de delegare a gestiunii serviciului de iluminat public trebuie să facă dovada experienţei şi capacităţii tehnice şi operaţionale în gestionarea unor sisteme similare, a bonităţii şi capacităţii financiare de a răspunde la cerinţele specifice prevăzute în caietul de sarcini şi să prezinte garanţii de participare în conformitate cu documentele licitaţiei aprobate de Consiliul Local al Oraşului Borsec .


               (3) Relaţiile dintre operatorii serviciului de iluminat public şi autorităţile administraţiei publice locale în calitate de utilizatori, precum şi relaţiile cu alţi agenţi economici, indiferent de forma de proprietate sau de modul de organizare a acestora, sunt relaţii comerciale şi se desfăşoară numai pe baze contractuale.


CAPITOLUL IV

             Drepturi şi obligaţii

SECŢIUNEA 1

                 Drepturile şi obligaţiile  Consiliului Local al Oraşului Borsec.

Art. 14. - (1) Activităţile de reglementare, licenţiere şi/sau de autorizare a operatorilor,

de îndrumare metodologică, monitorizare şi control al modului de respectare şi aplicare a legislaţiei specifice domeniului sunt în competenţa A.N.R.S.C., care va analiza indicatorii de performanţă în acest domeniu.


                       (2) A.N.R.S.C. are, în principal, sarcina de a monitoriza şi de a controla activitatea operatorilor cu privire la: respectarea regulamentului serviciului de iluminat public, la respectarea indicatorilor de performanţă ai serviciului, la respectarea legii concurenţei şi la exploatarea eficientă a patrimoniului public şi/sau privat al unităţilor  administrativ-locale afectat serviciului.


Art. 15. - Strategiile autorităţilor administraţiei publice locale vor urmări cu prioritate realizarea următoarelor obiective:


a) orientarea serviciului public către membrii comunităţii;


b) asigurarea calităţii şi performanţelor sistemului de iluminat public la nivel compatibil cu directivele Uniunii Europene;


c) respectarea prevederilor normelor pentru serviciile de iluminat public stabilite de CIE;


d) orientarea serviciului de iluminat public în mod nediscriminatoriu către toţi  beneficiarii comunităţii locale;


e) reducerea consumurilor specifice prin utilizarea unor aparate de iluminat performante şi, după caz, a unor echipamente specializate;


f) promovarea investiţiilor în scopul modernizării sistemului de iluminat public existent şi al extinderii reţelelor de iluminat public în funcţiune;


g) asigurarea la nivelul municipiului a unui iluminat stradal şi pietonal adecvat necesităţilor de confort şi securitate individuală şi colectivă, prevăzute de normele în vigoare;


h) asigurarea unui iluminat arhitectural adecvat punerii în valoare a edificiilor de importanţă publică şi/sau culturală şi marcarea prin sisteme de iluminat ornamental festiv a evenimentelor naţionale şi a sărbătorilor legale şi/sau religioase;


i) finanţarea serviciului de iluminat public în mod avantajos pentru utilizatori şi

atractiv pentru investitori;


j) promovarea de soluţii tehnice şi tehnologice performante, cu costuri minime;


k) instituirea evaluării comparative a indicatorilor de performanţă ai activităţii operatorilor şi participarea cetăţenilor şi asociaţiilor reprezentative la acest proces;


l) crearea organismelor de monitorizare a calităţii serviciilor prestate şi instituirea de mecanisme de corecţie adecvate;


m) promovarea metodelor moderne de management;


n) promovarea profesionalismului, a eticii profesionale şi a formării profesionale continue a personalului ce lucrează în domeniu.


Art. 16. - În exercitarea atribuţiilor ce le revin în domeniul administrării şi coordonării serviciului de iluminat public, autorităţile administraţiei publice locale adoptă hotărâri sau emit dispoziţii, după caz, privitoare la: 


a) aprobarea programelor de reabilitare, extindere şi modernizare a dotărilor existente, precum şi a programelor de înfiinţare a unor noi sisteme de iluminat public, în condiţiile legii;


b) coordonarea proiectării şi execuţiei lucrărilor tehnico-edilitare, în scopul realizării acestora într-o concepţie unitară şi corelată cu programele de dezvoltare economicosocială a comunei  amenajare a teritoriului, de urbanism şi mediu;


c) aprobarea studiilor de fezabilitate privind reabilitarea, extinderea şi modernizarea dotărilor publice aferente serviciilor de iluminat public;


d) contractarea sau garantarea în condiţiile legii a împrumuturilor pentru finanţarea programelor de investiţii din infrastructura municipiului, aferentă serviciului de iluminat public şi modernizări;


e) elaborarea şi aprobarea normelor locale şi a regulamentelor de organizare şi funcţionare a serviciului de iluminat public pe baza normelor-cadru;


f) aprobarea taxelor locale şi a tarifelor pentru serviciul de iluminat public, cu respectarea reglementărilor în vigoare, cu excepţia tarifelor pentru energia electrică, stabilite de ANRE.


Art. 17. - În raport cu comunitatea locală pe care o reprezintă, autorităţile administraţiei publice locale au următoarele responsabilităţi:


a) să aducă la cunoştinţă publică, în condiţiile legii, hotărârile şi dispoziţiile având ca obiect  serviciul de iluminat public;


b) să elaboreze şi să aprobe indicatorii de performanţă ai serviciului de iluminat public numai după dezbaterea publică, în prealabil, a acestora;

           c) să consulte locuitorii cu privire la stabilirea strategiei de dezvoltare a serviciului de iluminat public şi a infrastructurii aferente;


d) să informeze periodic locuitorii cu privire la starea serviciului de iluminat public, la măsurile adoptate sau preconizate pentru asigurarea acestuia, inclusiv cu privire la necesitatea instituirii unor taxe locale pentru finanţarea serviciului respectiv; 


e) să rezolve sesizările cu privire la deficienţele apărute în prestarea serviciului de

iluminat public.


Art. 18. - Autorităţile administraţiei publice locale au faţă de operatorii serviciului de iluminat public următoarele obligaţii:


a) să aplice un tratament egal tuturor operatorilor;


b) să asigure şi să respecte independenţa managerială a operatorului faţă de orice ingerinţe ale autorităţilor şi instituţiilor publice;


c) să asigure menţinerea echilibrului contractual stabilit prin contractul de delegare a gestiunii;


d) să asigure prin normele locale adoptate un mediu de afaceri transparent;


e) să asigure publicitatea şi accesul liber la informaţiile publice, cu precădere la acele

informaţii care asigură pregătirea ofertelor şi participarea la licitaţii;


f) să stabilească condiţiile de asociere sau de formare de societăţi mixte, numai pe bază de licitaţie organizată în conformitate cu procedurile legale de delegare a gestiunii serviciilor de iluminat public;


g) să respecte şi să îndeplinească faţă de operatorii serviciilor de iluminat public obligaţiile proprii, prevăzute în contractele de delegare a gestiunii acestor servicii;


h) să achite contravaloarea prestaţiilor efectuate de operator, conform clauzelor contractuale;


i) să păstreze confidenţialitatea informaţiilor, altele decât cele publice, cu privire la activitatea operatorilor de servicii de iluminat public.


SECŢIUNEA a 2-a

Drepturile şi obligaţiile operatorului

Art. 19. - (1) Operatorul care prestează servicii de iluminat public au dreptul să sisteze serviciile de iluminat public utilizatorilor care nu şi-au achitat contravaloarea serviciilor prestate, inclusiv majorările şi/sau penalităţile de întârziere, după expirarea termenului de 30 de zile calendaristice.


                  (2) Debranşarea utilizatorilor de la reţeaua de joasă tensiune se va face doar după notificarea prealabilă a utilizatorilor restanţieri şi se pune în aplicare după 5 zile lucrătoare de la data primirii acesteia.


                     (3) Reluarea prestării serviciilor de iluminat public se va face în termen de maximum o zi lucrătoare de la efectuarea plăţii. Cheltuielile aferente suspendării şi, respectiv, reluării prestării serviciului vor fi suportate de utilizator.


Art. 20. - (1) Operatorii serviciului de iluminat public au faţă de utilizatori următoarele obligaţii:


a) să gestioneze serviciul de iluminat public pe criterii de competitivitate şi eficienţă

economică;


b) să promoveze dezvoltarea, modernizarea, exploatarea şi întreţinerea eficientă a infrastructurii aferente serviciului de iluminat public;


c) să respecte angajamentele luate prin contractele de prestare a serviciului de iluminat public;


d) să presteze serviciul de iluminat public pentru toţi utilizatorii cu care au încheiat contracte de prestare şi utilizare a serviciului respectiv;


e) să servească toate obiectivele utilizatorului pentru care au fost autorizaţi, în condiţiile prevederilor regulamentului de organizare şi funcţionare a serviciului de iluminat public;


f) să respecte şi să efectueze serviciul conform regulamentului de organizare şi funcţionare a serviciului de iluminat public, la indicatorii de performanţă stabiliţi de autorităţile administraţiei publice locale;


g) să furnizeze Consiliului Local al Oraşului Borsec, A.N.R.S.C. şi CNRI, informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării serviciului de iluminat public, în conformitate cu prevederile legale în vigoare;


h) să pună în aplicare metode performante de management, care să conducă la reducerea costurilor de operare;


i) de a reface locul unde a intervenit pentru reparaţii sau pentru execuţia unei lucrări noi, la un nivel calitativ corespunzător, în termen de maximum 5 zile lucrătoare de la terminarea lucrării.

                          
(2) Operatorii serviciului de iluminat public răspund de îndeplinirea cu bună-credinţă a obligaţiilor prevăzute la alin. 1.


SECŢIUNEA a 3-a

Drepturile şi obligaţiile utilizatorilor

Art. 21. - Dreptul de acces şi utilizare a serviciului de iluminat public este garantat tuturor membrilor comunităţii locale, persoane fizice şi juridice, în mod nediscriminatoriu.


Art. 22. - (1) Locuitorii şi persoanele juridice vor avea acces la informaţiile publice privind serviciul de iluminat public şi la cunoaşterea deciziilor cu privire la serviciul de iluminat public luate de autorităţile administraţiei publice.


              (2) Operatorul împreună cu autorităţile administraţiei publice locale vor informa periodic comunitatea locală asupra:


a) stării sistemului de iluminat public;


b) planurilor anuale şi de perspectivă privind dezvoltarea sistemului de iluminat public;


c) planurilor de reabilitare a sistemului de iluminat public;


d) stadiului de realizare a planurilor de reabilitare, modernizare şi extindere a sistemului de iluminat public;


e) tarifelor aprobate pentru prestarea serviciilor şi evoluţia în timp a acestora; 


f) modului de rezolvare a cererilor venite din partea comunităţii privind reabilitarea, modernizarea şi extinderea sistemului de iluminat public;


g) eficienţei măsurilor luate, reflectată în: scăderea numărului de accidente rutiere, creşterea securităţii individuale şi colective şi altele asemenea.


Art. 23. - Utilizatorii au următoarele obligaţii:


a) să respecte clauzele contractului de prestare a serviciului de iluminat public, inclusiv prevederile prezentului regulament;


b) să achite obligaţiile de plată stabilite sub formă de taxe locale, în conformitate cu prevederile contractuale;


c) să achite contravaloarea facturilor reprezentând plata serviciilor primite, în termen de 30 de zile calendaristice de la data emiterii facturilor.


CAPITOLUL V

Desfăşurarea serviciului de iluminat public din Oraşul Borsec

SECŢIUNEA 1

Condiţii tehnice

Art. 24. - (1) Iluminatul public stradal se realizează pentru iluminatul căilor de circulaţie publică, străzi, trotuare, pieţe, intersecţii, parcări, treceri pietonale, poduri, pasaje, pasaje subterane.


                     (2) Iluminatul public se realizează prin selectarea celor mai adecvate tehnologii, cu respectarea normelor pentru serviciile de iluminat public stabilite de CIE, la care România este afiliată, respectiv de CNRI.


                     (3) Alegerea surselor de lumină se face în funcţie de eficacitatea luminoasă şi de durata de funcţionare a acestora, astfel încât costurile de exploatare să fie minime.


Art. 25. - (1) Iluminatul public se realizează pe stâlpi sau suspendat în axa drumului ori amplasat pe clădiri, cu acordul proprietarilor, dacă condiţiile tehnice nu permit.


                     (2) În zone cu aglomerări de locuinţe şi în parcuri, iluminatul public va fi realizat cu aparate de iluminat cu distribuţie directă, semidirectă sau directă-indirectă, după caz.


                    (3) În cazul utilizării montajului subteran, pentru reţeaua de alimentare cu energie electrică, aparatele de iluminat montate pe stâlpi vor fi racordate la reţeaua de alimentare cu energie electrică în următoarele două moduri:


a) prin manşon de derivaţie, montat la baza fiecărui stâlp;


b) prin cleme de intrare-ieşire în nişa stâlpului sau cutie de intrare-ieşire, montată la baza fiecărui stâlp, prevăzându-se şi asigurarea locală a derivaţiei.


Art. 26. - (1) Sistemul de iluminat public al căilor de circulaţie va fi realizat, exploatat şi întreţinut astfel încât să existe posibilitatea reglării nivelurilor, în trepte sau continuu, în funcţie de variaţia intensităţii traficului rutier a iluminării sau luminanţei, după caz, cu păstrarea uniformităţii acestora.


                      (2) Prin excepţie de la prevederile alin. (1), se admite scăderea uniformităţii normate prin trecerea de la o categorie de trafic la cea imediat inferioară.


                      (3) În cazul reglajului în trepte, nivelul de iluminat sau luminanţă, după caz, trebuie să poată fi redus sau ridicat la toţi stâlpii simultan şi în aceeaşi măsură prin conectare şi deconectare comandată în trepte.


Art. 27.  Aparatele de iluminat folosite la realizarea iluminatului vor fi alese ţinânduse cont de caracteristicile tehnice, care trebuie să fie conforme cu:


a) destinaţia iluminatului, care este general, local, exterior, arhitectural, estetic;


b) condiţiile de mediu - normal, cu praf, cu umiditate, cu pericol de explozie;


c) condiţiile de montaj pe stâlpi, suspendat, cu racordare la reţea;


d) protecţia împotriva electrocutării;


e) condiţiile de exploatare - vibraţii, şocuri mecanice, medii agresive;


f) randamentul aparatelor de iluminat;


g) caracteristicile luminotehnice ale aparatului de iluminat;


h) cerinţele estetice şi arhitecturale;


i) dotarea cu accesorii pentru ameliorarea factorului de putere;


j) posibilităţile de exploatare şi întreţinere.


Art. 28. - (1) Iluminatul public se realizează prin montarea aparatelor de iluminat pe stâlpi corespunzători din punct de vedere tehnic.


                     (2) În zonele cu arhitectură specială, iluminatul se va realiza conform condiţiilor existente şi cerinţelor utilizatorului.


Art. 29. - Modul de prindere a aparatelor de iluminat pe stâlpi se realizează ţinându-se cont de:


a) tipul aparatului de iluminat;


b) importanţa căii de circulaţie pe care se montează;


c) tipul stâlpului;


d) cerinţele de ordin estetic impuse.


Art. 30. - Realizarea iluminatului public în zonele de interes deosebit, cu cerinţe estetice şi arhitecturale, se va face prin proiectarea şi realizarea de soluţii specifice, unicate, adaptate cazurilor în speţă, conform înţelegerilor dintre utilizator şi operator.


Art. 31. - (1) Programul de funcţionare a iluminatului public va ţine cont de:


a) longitudinea localităţii;


b) luna calendaristică;


c) ora oficială de vară;


d) nivelul de luminanţă sau de iluminare.


                   (2) Programul de funcţionare va fi asigurat prin comanda automată de conectare/deconectare a iluminatului public.


Art. 32. - (1) Operatorul va ţine la zi documentaţia tehnică completă a sistemului de iluminat public, care va cuprinde planurile reţelei, conform proiectului de realizare a acesteia şi cu fiecare modificare, astfel încât să poată fi cunoscute în orice moment istoricul sistemului şi situaţia existentă în teren.


                  (2) Operatorul va completa la zi câte un registru pentru:


a) lucrări operative de reparaţii şi intervenţii accidentale;


b) revizii tehnice, reparaţii curente şi capitale.


                  (3) În fiecare registru, după caz, se vor consemna data şi ora anunţării defecţiunii, data programată şi ora începerii execuţiei lucrării, data şi ora finalizării, tipul intervenţiei, tipul şi cantităţile de materiale utilizate, utilajele, forţa de muncă, cu nominalizarea echipei de lucru, costul lucrărilor pe structură de deviz sau conform tarifelor unitare stabilite contractual, conform prevederilor legale.


                 (4) La solicitarea oricărui utilizator, operatorul intervine prompt la asigurarea continuităţii funcţionării sistemului de iluminat public.


Art. 33. - (1) Echipamentele şi aparatura folosite pentru realizarea sistemelor de iluminat public vor avea agrement tehnic, vor fi produse de agenţi economici specializaţi, şi vor conduce la utilizarea raţională şi la economisirea energiei electrice.


                     (2) Distanţa dintre sursele luminoase va fi stabilită în funcţie de înălţimea de montare a acestora, asigurându-se uniformitatea iluminatului în limitele normale.


                     (3) Operatorul serviciilor de iluminat public va lua măsuri pentru îmbunătăţirea factorului de putere pentru sistemele de iluminat public care necesită această operaţiune.


Art. 34. - (1) Linia electrică pentru alimentarea aparatelor de iluminat se racordează dintr-un tablou de distribuţie, care poate fi:


a) tabloul de distribuţie din postul de transformare medie/joasă tensiune;


b) cutia de distribuţie supraterană sau subterană;


c) cutia de trecere de la linia electrică subterană la linia electrică supraterană.


                        (2) Reţelele electrice realizate prin montaj aerian se execută din conducte electrice izolate torsadate.


                         (3) Pe căi de circulaţie cu trafic redus şi foarte redus, alimentarea cu energie electrică a sistemului de iluminat public se realizează cu reţea electrică monofazată sau trifazată, care poate fi pozată împreună cu reţeaua electrică de alimentare a consumatorilor casnici.


                   (4) Pe căi de circulaţie cu trafic intens sau mediu, alimentarea cu energie electrică a sistemului de iluminat public se realizează cu reţea electrică trifazată, asigurându-se posibilitatea reducerii parţiale a iluminatului public, menţinându-se uniformităţile luminanţei sau iluminării.


                   (5) Pe aleile dintre locuinţe se vor putea monta, pe stâlpi, aparate de iluminat de tip lampadar.


                   (6) În parcuri, alimentarea cu energie electrică se va realiza numai prin montaj subteran.


Art. 35.   Operatorul va realiza sistemul centralizat de comandă .


Art. 36. - (1) În sistemele de iluminat public, protecţia contra electrocutărilor se va realiza prin legarea la nulul de protecţie, conform standardelor în vigoare.


                    (2) Conductorul de nul al reţelei de alimentare a sistemului de iluminat public se va lega în mod obligatoriu la pământ.


                     (3) Instalaţia de legare la pământ care deserveşte reţeaua de legare la nul va fi dimensionată astfel ca valoarea rezistenţei de dispersie faţă de pământ, măsurată în orice punct al reţelei de nul, să fie de maximum 4 ohmi.


                    (4) Carcasele metalice ale aparatelor de iluminat vor fi legate la instalaţia de protecţie prin legare la nul.


                    (5) Legarea la nul a aparatelor de iluminat se va realiza aplicându-se una dintre următoarele variante:


a) direct, printr-un conductor electric de nul de protecţie, special destinat acestui scop şi care va însoţi conductele electrice de alimentare;


b) legarea la instalaţia de legare la pământ la care este conectat nulul reţelei.


                    (6) Ramificaţiile de la reţeaua de alimentare cu energie electrică la aparatul de iluminat se vor realiza din conductoare corespunzătoare ca tip de material şi ca secţiune.


Art. 37. - (1) Modalitatea de fixare a aparatelor de iluminat pe stâlpi va fi aleasă în funcţie de tipul aparatului de iluminat, de importanţa căii de circulaţie pe care se montează, de tipul stâlpului şi de cerinţele de ordin funcţional şi estetic impuse.


                   (2) Aparatele de iluminat montate în locuri unde este permis accesul tuturor persoanelor trebuie să prezinte un grad de protecţie de minimum IK 08.


                   (3) Întreţinerea sistemelor de iluminat trebuie să se facă în permanenţă, prin curăţarea periodică a aparatelor de iluminat, conform factorului de menţinere luat în calcul la proiectare.


                  (4) Realizarea unei uniformităţi satisfăcătoare a repartiţiei luminanţei sau iluminării, după caz, pe suprafaţa căilor de circulaţie se va asigura prin alegerea corectă a înălţimii de montare, în funcţie de varianta de amplasare a aparatelor de iluminat, conform SR 13433.


SECŢIUNEA a 2-a

Asigurarea parametrilor luminotehnici cantitativi şi calitativi

Art. 38. - (1) Sistemul de iluminat public va asigura caracteristicile luminotehnice normate necesare siguranţei circulaţiei pe căile de circulaţie, în funcţie de intensitatea traficului şi de reflectanţa suprafeţei căii de circulaţie şi a zonei adiacente.


                   (2) Toate sistemele de iluminat destinate circulaţiei auto vor fi dimensionate conform legislaţiei internaţionale şi naţionale, în funcţie de nivelul de luminanţă, cu excepţia intersecţiilor mari, sensurilor giratorii, care se vor dimensiona în funcţie de iluminare.


                    (3) Parametrii luminotehnici ai sistemului de iluminat public vor fi verificaţi de operator, atât la punerea în funcţiune, cât şi periodic, pe parcursul exploatării.


                   (4) Menţinerea în timp a nivelului de iluminare sau luminanţă, după caz, realizat de sistemul de iluminat public se asigură prin programul de întreţinere, realizându-se înlocuirea lămpilor uzate, curăţarea lămpilor şi a aparatelor de iluminat.


                  (5) Parametrii cantitativi sunt: nivelul de luminanţă, pentru căile de circulaţie auto, şi nivelul de iluminare, pentru intersecţii, pieţe, sensuri giratorii, zone pietonale.


                 (6) Parametrii calitativi sunt: uniformităţile pe zona de calcul, indicele TI pentru evitarea orbirii fiziologice în câmpul vizual central şi periferic.


Art. 39. - (1) Iluminatul pieţelor şi intersecţiilor se realizează astfel încât nivelul de iluminare să fie mai ridicat faţă de calea de circulaţie cu nivelul cel mai ridicat, incidentă în ntersecţie, conform SR 13433.


                   (2) Iluminatul trecerilor la nivel cu calea de rulare a tramvaielor se realizează astfel încât nivelul de iluminare să fie mai ridicat faţă de strada cu nivelul cel mai ridicat, conform SR 13433.


                   (3) Iluminatul intersecţiilor se va realiza prin amplasarea aparatelor de iluminat cât mai aproape de unghiurile intersecţiilor.


                  (4) Iluminatul intersecţiilor dintre străzile principale şi cele secundare se va realiza prin amplasarea aparatelor de iluminat pe căile de circulaţie principale în faţa căilor de circulaţie secundare cu care se intersectează, acest mod de amplasare a aparatelor de iluminat constituind un punct de semnalizare pentru circulaţia rutieră.


                 (5) Iluminatul trotuarelor se poate realiza cu un nivel de iluminare mai redus decât nivelul părţii carosabile a căii de circulaţie respective, potrivit factorului "raport de zonă alăturată" rezultat din proiectare, conform SR 13433.


                 (6) Iluminatul spaţiilor speciale amenajate pentru parcare se va realiza cu surse de lumină care asigură un nivel de iluminare egal cu cel realizat pe zona de acces la parcare.


                (7) Iluminatul podurilor  se va realiza cu surse de lumină care trebuie să asigure o luminanţă egală cu cea realizată pe restul traseului, iar aparatele de iluminat vor avea clasa de protecţie IP 65, pentru mărirea timpului de bună funcţionare.


               (8) Pentru poduri se va asigura marcarea luminoasă a capetelor podurilor prin mărirea nivelului mărimii de referinţă conform SR 13433 şi, suplimentar, marcarea structurii construcţiei.


               (9) Iluminatul căilor de circulaţie în pantă se va realiza cu micşorarea distanţei dintre sursele de lumină proporţional cu unghiul de înclinare al pantei şi progresiv spre vârful pantei, în aşa fel încât să se obţină o creştere a nivelului mărimii de referinţă, conform SR 13433.


             (10) Pentru iluminatul curbelor de circulaţie, aparatele de iluminat se vor amplasa într-o dispunere care să asigure ghidajul vizual.


             (11) Stâlpii de susţinere a aparatelor de iluminat se amplasează, în cazul iluminatului unilateral, pe partea exterioară a curbei, distanţa dintre ei micşorându-se în raport de cât de accentuată este curba, care să conducă la o majorare a nivelului mărimii de referinţă, conform SR 13433.


            (12) În cazul intersecţiilor unor căi de circulaţie cu niveluri de luminanţă diferite, se va asigura trecerea graduală de la un nivel de luminanţă la altul, pentru adaptarea fiziologică a participanţilor la trafic, conform SR 13433.


Art. 40. - (1) Iluminatul trecerilor de pietoni se realizează cu un nivel de luminanţă mai ridicat decât cel al căii de circulaţie respective, conform SR 13433, evitându-se schimbarea culorii care produce şoc vizual şi estetic perturbator.


                    (2) Iluminatul se realizează prin dispunerea unui aparat de iluminat în apropierea trecerii de pietoni sau aceasta va fi amplasată în apropierea locului de dispunere a aparatelor de iluminat.


                   (3) Amplasarea aparatelor de iluminat se va face astfel încât să asigure iluminarea pietonilor din sensul de circulaţie.


                 (4) Iluminatul trecerilor de pietoni trebuie să aibă în vedere un indice de orbire cât mai scăzut.


Art. 41. - (1) Relaţiile dintre mărimile geometrice ale instalaţiei de iluminat şi caracteristicile electrice şi luminotehnice ale acesteia vor fi corelate astfel încât să rezulte soluţii optime din punct de vedere tehnic şi economic.


                   (2) Înălţimile la care se vor amplasa aparatele de iluminat se calculează în funcţie de fluxul luminos al surselor de lumină şi de gradul de concentrare a distribuţiei intensităţii luminoase a acestora, astfel încât să se asigure uniformitatea normată şi limitarea fenomenului de orbire.


                   (3) Pentru evitarea fenomenului de orbire, în pieţe şi intersecţii sursele de lumină şi aparatele de iluminat se montează la înălţimi cu unghiuri de protecţie corespunzătoare.


                   (4) Poziţionarea aparatelor de iluminat pentru căile de circulaţie auto se va determina printr-o analiză care trebuie să prevină fenomenul de orbire.


                   (5) Aparatele de iluminat trebuie să asigure o distribuţie exclusiv directă a fluxului luminos către calea de circulaţie rutieră.


                   (6) Tipul şi dimensiunile consolelor se vor alege pe considerente economice, fotometrice, de întreţinere şi arhitecturale.


                   (7) În funcţie de tipul aparatului de iluminat, distanţa dintre aparatele de iluminat se alege în funcţie de înălţimea de montare a acestora, asigurându-se uniformitatea iluminatului conform normelor Uniunii Europene, astfel încât să se reducă numărul de stâlpi/km şi numărul de aparate de iluminat/km, cu respectarea prevederilor SR 13433.


Art. 42. - În funcţie de vegetaţia existentă în zona adiacentă căilor de circulaţie, aparatele de iluminat se amplasează astfel încât distribuţia fluxului luminos să nu se modifice. În acest sens, coronamentul arborilor se ajustează periodic.


Art. 43. - (1) Iluminatul tunelurilor se va asigura şi va funcţiona în bune condiţii şi în timpul zilei.


                    (2) În tuneluri se asigură o luminanţă conform prevederilor SR 13433.


                    (3) Aparatele de iluminat utilizate pentru iluminatul tunelurilor se vor dispune sub formă de benzi continue, dispuse în lungul direcţiei de mers sau cu intervale determinate prin calcul, pentru a se evita fenomenul de licărire la care sunt supuşi conducătorii auto şi pentru a se asigura ghidajul optic al acestora.


                   (4) În zona de apropiere şi în zona de acces în tuneluri se vor asigura valori corespunzătoare ale luminanţei, pentru a se evita efectul de grotă neagră.


Art. 44. - (1) Pe căile de circulaţie, nivelul de luminanţă trebuie să asigure perceperea obstacolelor şi detaliilor în mod distinct, în timp util şi cu siguranţă.


                    (2) Nivelul de luminanţă va fi menţinut în timp prin întreţinerea la perioade specificate a sistemelor de iluminat, luându-se măsuri pentru înlocuirea lămpilor uzate, curăţarea lămpilor şi a aparatelor de iluminat.


Art. 45. - (1) Condiţiile de iluminat privind luminanţa medie, uniformitatea generală a luminanţei, indicele de prag, uniformitatea longitudinală a luminanţei, raportul de zonă alăturată, luminanţa zonei de acces, raportul dintre luminanţa la începutul zonei de prag şi luminanţa zonei de acces, luminanţa zonei de tranziţie, luminanţa zonei interioare, luminanţa zonei de ieşire, iluminarea medie, uniformitatea generală a iluminării, iluminarea minimă, după caz, vor respecta prevederile standardului SR 13433 pentru:


a) clasa sistemului de iluminat pentru categoria căii de circulaţie destinate traficului rutier;


b) clasa sistemului de iluminat pentru zonele de risc;


c) clasa sistemului de iluminat pentru căile de circulaţie destinate traficului pietonal şi/sau cicliştilor.


                     (2) Operatorii serviciului de iluminat public au obligaţia de a executa modificările necesare în sistemul de iluminat public pentru asigurarea respectării condiţiilor de iluminat impuse de standardul SR 13433.


                    (3) La montarea reclamelor luminoase în zona de exploatare a sistemului de iluminat public se va obţine în prealabil avizul operatorului serviciilor de iluminat public privind sursele de lumină utilizabile din punct de vedere al iluminării maxime admisibile, temperaturii de culoare corelată, al culorii surselor de iluminat şi al poziţionării acestora faţă de traficul rutier, în vederea evitării distragerii atenţiei participanţilor la trafic şi a armonizării culorilor reclamelor luminoase cu cele utilizate la iluminatul public.


Art. 46. - (1) Amplasarea aparatelor de iluminat se va realiza, în funcţie de cerinţele şi condiţiile în care se realizează iluminatul public, în unul dintre următoarele moduri:


a) unilateral;


b) bilateral alternat;


c) bilateral faţă în faţă;


d) axial;


e) central;


f) catenar.


                    (2) Pentru realizarea unei uniformităţi satisfăcătoare a repartiţiei luminanţelor pe suprafaţa căii de circulaţie, aparatele de iluminat vor fi astfel amplasate încât să asigure parametrii luminotehnici normaţi, respectându-se valorile de referinţă normate prevăzute în SR 13433.


Art. 47. - (1) Iluminatul public al căilor de circulaţie va fi realizat ţinându-se cont de încadrarea în clasele sistemului de iluminat, în funcţie de categoria şi configuraţia căii de circulaţie, de intensitatea traficului rutier şi de dirijarea circulaţiei rutiere, conform standardelor naţionale în vigoare.


                   (2) În mediul rural, căile de circulaţie principale, cu excepţia drumurilor naţionale, se pot asimila, din punct de vedere al valorilor parametrilor luminotehnici, cu căile de circulaţie cu trafic mediu, iar căile de circulaţie secundare se pot asimila cu căile de circulaţie cu trafic foarte redus.


                    (3) Tipul aparatelor de iluminat şi al armăturilor pentru iluminat se va stabili ţinânduse cont ca durata de bună funcţionare să fie de cel puţin 10.000 de ore, cu excepţia cazurilor în care se doreşte o redare foarte bună a culorilor.


SECŢIUNEA a 3-a

Exploatarea şi întreţinerea instalaţiilor de iluminat public

Art. 48. - Pentru realizarea lucrărilor de exploatare operatorul serviciilor de iluminat public va ţine la zi următoarea documentaţie tehnică ce va fi şi anexă la contractul de delegare a gestiunii:


a) harta detaliată a instalaţiilor de iluminat public pe care le are în gestiune, cu:


     1. posturile de transformare din care se alimentează reţeaua de iluminat public;


     2. traseul reţelei;


     3. punctele de conectare/deconectare a iluminatului public;


     4. schema de acţionare şi a cascadei pentru conectarea/deconectarea automată a iluminatului;


    5. amplasarea aparatelor de iluminat, cu indicarea tipului şi puterii lămpii;


    6. locul de amplasare pentru realizarea iluminatului ornamental festiv, cu indicarea punctelor de alimentare, numărului lămpilor şi puterii totale consumate;


b) documentaţia tehnică pentru căile de circulaţie pe care sunt montate instalaţiile de iluminat public, împărţită pe categorii de căi de circulaţie conform prevederilor art. 47,

care trebuie să cuprindă:


     1. denumirea;


     2. lungimea şi lăţimea;


3. tipul de îmbrăcăminte rutieră;


4. modul de amplasare a aparatelor de iluminat;


5. tipul reţelei de alimentare;


6. punctele de alimentare şi conectare/deconectare;


7. tipul aparatelor de iluminat, numărul acestora şi puterea lămpilor;


8. tipul şi distanţa dintre stâlpi, înălţimea de montare şi unghiul de înclinare a aparatelor de iluminat;


c) proiectele de execuţie a instalaţiilor de iluminat, cu toate modificările operate, breviarele de calcul şi avizele obţinute;


d) procesele-verbale de recepţie însoţite de certificatele de calitate.


Art. 49. - Operaţiile de exploatare vor cuprinde:



1. lucrări operative constând dintr-un ansamblu de operaţii şi activităţi pentru supravegherea permanentă a instalaţiilor, executarea de manevre programate sau accidentale pentru remedierea deranjamentelor, urmărirea comportării în timp a instalaţiilor;



2. revizii tehnice constând dintr-un ansamblu de operaţii şi activităţi de mică amploare executate periodic pentru verificarea, curăţarea, reglarea, eliminarea defecţiunilor şi înlocuirea unor piese, având drept scop asigurarea funcţionării instalaţiilor până la următoarea lucrare planificată;



3. reparaţii curente constând dintr-un ansamblu de operaţii executate periodic, în baza unor programe, prin care se urmăreşte readucerea tuturor părţilor instalaţiei la parametrii proiectaţi, prin remedierea tuturor defecţiunilor şi înlocuirea părţilor din instalaţie care nu mai prezintă un grad de fiabilitate corespunzător.


Art. 50. - (1) În cadrul lucrărilor operative se vor executa:



a) intervenţii pentru remedierea unor deranjamente accidentale la aparatele de iluminat şi accesorii;



b) manevre pentru întreruperea şi repunerea sub tensiune a diferitelor porţiuni ale instalaţiei de iluminat în vederea executării unor lucrări;



c) manevre pentru modificarea schemelor de funcţionare în cazul apariţiei unor deranjamente;



d) recepţia instalaţiilor noi puse în funcţiune în conformitate cu regulamentele în vigoare;



e) analiza stării tehnice a instalaţiilor;



f) identificarea defectelor în conductoarele electrice care alimentează instalaţiile de iluminat;



g) supravegherea defrişării vegetaţiei şi înlăturarea obiectelor căzute pe linie;



h) controlul instalaţiilor care au fost supuse unor condiţii meteorologice deosebite, cum ar fi: vânt puternic, ploi torenţiale, viscol, formarea de chiciură;



i) acţiuni pentru pregătirea instalaţiilor de iluminat cu ocazia evenimentelor festive sau deosebite;



j) demontări sau demolări de elemente ale sistemului de iluminat public;



k) intervenţii ca urmare a unor sesizări.



    (2) Realizarea lucrărilor de exploatare şi de întreţinere a instalaţiilor de iluminat public se va face cu respectarea procedurilor specifice de protecţie a muncii în vigoare.


Art. 51. - În cadrul reviziilor tehnice se vor executa cel puţin următoarele operaţii:



a) revizia aparatelor de iluminat şi a accesoriilor (balast, igniter, condensator, siguranţă etc.);



b) revizia tablourilor de distribuţie şi a punctelor de conectare/deconectare;



c) revizia liniei electrice aparţinând sistemului de iluminat public.


Art. 52. - (1) La revizia aparatelor de iluminat se vor executa următoarele operaţii:



a) ştergerea aparatului de iluminat (reflectoarele şi structurile de protecţie vizuală);



b) înlocuirea siguranţei sau a componentelor, dacă există o defecţiune;



c) verificarea contactelor conductelor electrice la diferite conexiuni.




(2) Lucrările de revizie tehnică la aparatele de iluminat se execută cu linia electrică sub tensiune pentru verificarea bunei funcţionări a instalaţiilor.


Art. 53. - La întreţinerea şi revizia tablourilor electrice de alimentare, distribuţie, conectare/deconectare se vor realiza următoarele operaţii:


a) înlocuirea siguranţelor necorespunzătoare;


b) înlocuirea contactoarelor şi a dispozitivelor de automatizare defecte;


c) înlocuirea, după caz, a uşilor tablourilor de distribuţie;


d) refacerea inscripţionărilor, dacă este cazul.


Art. 54. - La revizia reţelei electrice de joasă tensiune destinate iluminatului public se realizează următoarele operaţii:


a) verificarea traseelor şi îndepărtarea obiectelor străine;


b) îndreptarea stâlpilor înclinaţi;


c) verificarea ancorelor şi reîntinderea lor;


d) verificarea stării conductelor electrice;


e) refacerea legăturilor la izolatoare sau a legăturilor fasciculelor torsadate, dacă este cazul;


f) îndreptarea, după caz, a consolelor;


g) verificarea stării izolatoarelor şi înlocuirea celor defecte;


h) strângerea sau înlocuirea clemelor de conexiune electrică, dacă este cazul; 


i) verificarea instalaţiei de legare la pământ (legătura conductorului electric de nul de protecţie la armătura stâlpului, legătura la priza de pământ etc.);


j) măsurarea rezistenţei de dispersie a reţelei generale de legare la pământ.


Art. 55. - Reparaţiile curente se execută la:


a) aparate de iluminat şi accesorii;


b) tablouri electrice de alimentare, distribuţie şi conectare/deconectare;


c) reţele electrice de joasă tensiune aparţinând sistemului de iluminat public.


Art. 56. - În cadrul reparaţiilor curente la aparatele de iluminat şi accesorii se vor executa următoarele:


a) înlocuirea lămpilor necorespunzătoare cu altele exclusiv de acelaşi tip cu cel iniţial (aceeaşi putere, aceeaşi culoare aparentă);


b) ştergerea dispersorului, a structurilor de protecţie a sursei de lumină/lămpii, a structurilor de protecţie vizuală şi a interiorului aparatului de iluminat;


c) înlăturarea cuiburilor de păsări;


d) verificarea coloanelor de alimentare cu energie electrică şi înlocuirea celor care prezintă porţiuni neizolate sau cu izolaţie necorespunzătoare;


e) verificarea contactelor la clemele sau papucii de legătură a coloanei la reţeaua electrică;


f) înlocuirea aparatelor de iluminat necorespunzătoare.


Art. 57. - În cadrul reparaţiilor curente la tablourile electrice de alimentare, distribuţie, conectare/deconectare se execută următoarele:


a) verificarea stării uşilor şi a încuietorilor, cu remedierea tuturor defecţiunilor;


b) vopsirea uşilor şi a celorlalte elemente metalice ale cutiei;


c) verificarea siguranţelor fuzibile, înlocuirea celor defecte şi montarea celor noi, identice cu cele iniţiale (prevăzute în proiect);


d) verificarea şi strângerea contactelor;


e) verificarea coloanelor şi înlocuirea celor cu izolaţie necorespunzătoare;


f) verificarea contactorului sau înlocuirea acestuia, dacă este cazul;


g) verificarea funcţionării dispozitivelor de acţionare, cu înlocuirea celor necorespunzătoare sau montarea unora de tip nou pentru fiabilizarea sau modernizarea instalaţiei.


Art. 58. - În cadrul reparaţiilor curente la reţelele electrice de joasă tensiune destinate iluminatului public se execută următoarele lucrări:


a) verificarea distanţelor conductelor faţă de construcţii, instalaţii de comunicaţii, linii de înaltă tensiune şi alte obiective;


b) evidenţierea în planuri a construcţiilor şi instalaţiilor nou-apărute de la ultima verificare şi realizarea măsurilor necesare de coexistenţă;


c) determinarea gradului de deteriorare a stâlpilor, inclusiv a fundaţiilor acestora, şi luarea măsurilor de consolidare, remediere sau înlocuire, în funcţie de rezultatul determinărilor;


d) verificarea verticalităţii stâlpilor şi îndreptarea celor înclinaţi;


e) verificarea şi refacerea inscripţionărilor;


f) repararea ancorelor şi reîntinderea acestora, înlocuirea părţilor deteriorate sau care lipsesc, strângerea şuruburilor la cleme şi la placa de protecţie;


g) verificarea stării conductelor electrice;


h) verificarea şi înlocuirea conductoarelor electrice de tip funie cu fire rupte mai mult de 15% din secţiune, precum şi a conductoarelor electrice cu izolaţia deteriorată care prezintă crăpături, rosături ori lipsa izolaţiei;


i) se verifică starea legăturilor conductei electrice la izolator şi, dacă este necesar, se reface legătura;


j) la izolatoarele de susţinere şi întindere se va verifica dacă acestea nu sunt sparte, glazura nu este deteriorată sau dacă îmbinarea la suport este corespunzătoare, înlocuindu-se toate izolatoarele deteriorate;


k) la console, brăţări sau la celelalte armături metalice de pe stâlp se verifică dacă nu sunt corodate, deformate, fisurate ori rupte. Cele deteriorate se înlocuiesc, iar cele corespunzătoare se revopsesc şi se fixează bine pe stâlp; 


l) la ancorele stâlpilor se verifică dacă cablul nu are fire rupte, clemele de strângere nu sunt deteriorate sau corodate şi tensiunea de întindere a cablului este cea corespunzătoare. Elementele deteriorate se înlocuiesc, iar dacă este cazul se reglează tensiunea în ancoră;


m) la instalaţia de legare la pământ a nulului de protecţie se va verifica starea legăturilor şi îmbinărilor conductorului electric de nul la acesta, precum şi a legăturilor acestuia la aparatul de iluminat, se va măsura rezistenţa de dispersie a reţelei generale de legare la pământ, se va măsura şi se va reface priza de pământ, dacă aceasta nu corespunde STAS 12604.


Art. 59. - (1) Periodicitatea reviziilor tehnice pentru aparatele de iluminat este conform normativelor tehnice în vigoare sau în funcţie de specificaţiile fabricantului.



       (2) Autorităţile administraţiei publice locale împreună cu organele de poliţie vor stabili, în funcţie de condiţiile locale, gradul de intensitate a traficului pentru fiecare cale de circulaţie, locurile şi intersecţiile cu grad mare de periculozitate, precum şi marile aglomerări urbane.


                   (3) Gradul de intensitate a traficului se determină în funcţie de numărul de vehicule/oră şi bandă, conform SR 13433.


Art. 60. - Periodicitatea reparaţiilor curente pentru tablourile electrice de alimentare, distribuţie, conectare/deconectare şi reţelele electrice de joasă tensiune destinate  iluminatului public este de 3 ani, iar pentru aparatele de iluminat este de 2 ani.


CAPITOLUL VI

Taxe şi tarife

Art. 61. (1) Operatorul  serviciului de iluminat public va practica tarifele aprobate 



   (2) Facturarea se va face în baza tarifelor aprobate şi a cantităţilor efective, determinate conform prevederilor legale.


                 (3) Structura şi nivelul tarifelor şi taxelor vor fi stabilite cu respectarea cerinţelor impuse de legislaţia în vigoare.


CAPITOLUL VII

Indicatori de performanţă

Art. 62.(1) Indicatorii de performanţă stabilesc condiţiile ce trebuie respectate de operatorii serviciului de iluminat public în asigurarea serviciului de iluminat public.



    (2) Indicatorii de performanţă asigură condiţiile pe care trebuie să le îndeplinească serviciul de iluminat public, avându-se în vedere:


a) continuitatea din punct de vedere cantitativ şi calitativ;


b) adaptările la cerinţele concrete, diferenţiate în timp şi spaţiu, ale comunităţii locale;


c) satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de utilizatori ai serviciului;


d) administrarea şi gestionarea serviciului în interesul comunităţilor locale;


e) respectarea reglementărilor specifice din domeniul transportului, distribuţiei şi utilizării energiei electrice;


f) respectarea standardelor minimale privind iluminatul public, prevăzute de normele naţionale în acest domeniu.


Art. 63. - Indicatorii de performanţă pentru serviciul de iluminat public sunt specifici pentru următoarele activităţi:


a) calitatea şi eficienţa serviciului de iluminat public;


b) contractarea serviciului de iluminat public;


c) măsurarea, facturarea şi încasarea contravalorii serviciului efectuat;


d) îndeplinirea prevederilor din contract cu privire la calitatea serviciului efectuat;


e) menţinerea unor relaţii echitabile între operator şi utilizator prin rezolvarea operativă şi obiectivă a problemelor, cu respectarea drepturilor şi obligaţiilor care revin fiecărei părţi;


f) soluţionarea reclamaţiilor utilizatorilor referitoare la serviciul de iluminat public;


g) creşterea gradului de siguranţă rutieră;


h) scăderea infracţionalităţii.


Art. 64. - În vederea urmăririi respectării indicatorilor de performanţă, operatorul trebuie să asigure:


a) gestiunea serviciului de iluminat public, conform prevederilor contractuale;


b) evidenţa utilizatorilor, alţii decât comunitatea locală;


c) înregistrarea activităţilor privind citirea echipamentelor de măsurare, facturarea şi încasarea contravalorii serviciilor efectuate;


d) înregistrarea reclamaţiilor şi sesizărilor utilizatorilor, organelor de poliţie şi soluţionarea acestora;


e) accesul neîngrădit al autorităţilor administraţiei publice locale, în conformitate cu competenţele şi atribuţiile legale ce le revin, la informaţiile necesare stabilirii:



1. modului de respectare şi de îndeplinire a obligaţiilor contractuale asumate;



2. calităţii şi eficienţei serviciilor furnizate/prestate la nivelul indicatorilor de performanţă stabiliţi în contractele de delegare a gestiunii şi în regulamentele de serviciu;



3. modului de administrare, exploatare, conservare şi menţinere în funcţiune, dezvoltare şi/sau modernizare a sistemelor publice de iluminat din infrastructura edilitar-urbană încredinţată prin contractul de delegare a gestiunii;



4. modului de formare şi stabilire a tarifelor pentru serviciile de iluminat public;



5. stadiului de realizare a investiţiilor;



6. modului de respectare a parametrilor ceruţi prin prescripţiile tehnice şi a normelor metrologice.


Art. 65. Indicatorii de performanţă generali şi garantaţi pentru serviciul de iluminat public sunt stabiliţi în anexa care face parte integrantă din prezentul regulament.


CAPITOLUL VIII

Raspunderi si sanctiuni

Încălcarea dispoziţiilor prezentului regulament atrage răspunderea disciplinară, civilă, contravenţională sau penală, după caz, a persoanelor vinovate.


Art.66. Fapta săvârşită cu intenţie contra unei colectivităţi locale prin, deteriorarea gravă sau distrugerea totală ori parţială a instalaţiilor, utilajelor, echipamentelor şi a dotărilor aferente sistemului de iluminat public este considerată act de terorism şi se pedepseşte potrivit legislaţiei în vigoare.


Art.67 (1) Constituie contravenţie în domeniul serviciului de iluminat public şi se sancţionează cu amendă de la 500 lei la 1.000 lei următoarele fapte:


a) refuzul utilizatorului de a permite operatorului accesul la dispozitivele de măsurare-înregistrare, în scopul efectuării controlului, înregistrării consumurilor ori pentru executarea lucrărilor de întreţinere şi reparaţii;


b) nerespectarea de către utilizator a termenelor de achitare a contravalorii serviciilor furnizate/prestate;


c) racordarea la sistemul de iluminat public fără acord de furnizare/preluare, respectiv aviz de branşare/racordare eliberat de operator;


d) utilizarea fără contract de furnizare/prestare a infrastructurii sistemului de distributie a energiei electrice;


e) modificarea neautorizată de către utilizator a instalaţiilor, utilajelor, echipamentelor şi a dotărilor aferente sistemelului de iluminat public;


            (2) Constituie contravenţie în domeniul serviciului de iluminat public şi se sancţionează cu amendă de la 5.000 lei la 10.000 lei următoarele fapte:


a) refuzul operatorului de a permite utilizatorului accesul la dispozitivele de măsurare-înregistrare a consumurilor, când acestea sunt montate în instalaţia aflată în administrarea sa;


b) întârzierea nejustificată a operatorilor de a branşa/racorda noi utilizatori, precum şi impunerea unor soluţii de branşare/racordare inadecvate din punct de vedere tehnico-economic şi neconforme actelor normative în vigoare şi reglementărilor stabilite de autorităţile naţionale de reglementare competente;


c) sistarea nejustificată a serviciului de iluminat public sau refuzul de a realimenta utilizatorul după achitarea la zi a debitelor restante.


           (3)Constituie contraventii , si se sanctioneaza cu amenda de la 10.000 lei  la 30.000 lei  urmatoarele fapte:


a) neurmarirea de catre primar a respectării  prezntului  regulament;


b) incalcarea oricarei alte obligatii prevazute de prezenta lege, de regulamentul serviciului sau a reglementarilor autoritatii competente pentru care nu s-a prevazut o sanctiune specifica.



(4) Constituie contravenţie în domeniul serviciului de iluminat public şi se sancţionează cu amendă de la 10.000 lei la 50.000 lei următoarele fapte:


a) încălcarea de către operator a prevederilor reglementărilor tehnice şi comerciale, inclusiv a prezentului regulament, stabilite de autorităţile de reglementare competente, precum şi nerespectarea condiţiilor asociate licenţelor;


b) refuzul operatorului de a pune la dispoziţie autorităţii de reglementare competente datele şi informaţiile solicitate sau furnizarea incorectă şi incompletă de date şi informaţii necesare desfăşurării activităţii acesteia;


c) furnizarea/prestarea serviciului de iluminat public în afara parametrilor tehnici cantitativi şi calitativi adoptaţi prin contractul de furnizare/prestare şi/sau a celor din normele tehnice şi comerciale stabilite de autoritatea de reglementare competentă;



(5) Constituie contravenţie în domeniul serviciului de iluminat public şi se sancţionează cu amendă de la 30.000 lei la 50.000 lei următoarele fapte:


a) refuzul operatorului de a se supune controlului şi de a permite verificările şi inspecţiile prevăzute prin reglementări sau dispuse de autoritatea de reglementare competentă, precum şi obstrucţionarea acesteia în îndeplinirea atribuţiilor sale;


b) neaplicarea măsurilor stabilite cu ocazia activităţilor de control;


c) furnizarea/prestarea serviciului de iluminat public de către operator fără licenţă eliberată potrivit prevederilor Legi nr.51/2006 sau cu licenţă a cărei valabilitate a expirat;


d) practicarea unor preţuri şi tarife mai mari decât cele aprobate  în baza metodologiilor stabilite de autorităţile de reglementare competente;


e) delegarea gestiunii serviciului de iluminat public fără respectarea prevederilor Legii nr. 51/2006 şi a Legii nr. 230/2006;


f) aprobarea obiectivelor de investiţii aferente infrastructurii tehnico-edilitare a serviciului de iluminat public fără respectarea documentaţiilor de urbanism, amenajarea teritoriului şi de protecţia mediului, adoptate potrivit legii;


g) nerespectarea de către operator a normelor privind protecţia igienei publice şi a sănătăţii populaţiei, a mediului de viaţă al populaţiei şi a mediului;


k) prestarea serviciului de iluminat public fara aprobarea de catre consiliul local a hotararii de dare în administrare sau a contractului de delegare a gestiunii;


l) atribuirea de catre primar a unui contract de delegare a gestiunii serviciului de iluminat public fara respectarea procedurilor legale;


m) darea in administrare de catre primar a serviciului de iluminat public unui prestator fara licenta de operare, respectiv incheierea contractului de delegare a gestiunii serviciului cu un prestator fara licenta de operare.


        (6) Consiliul Local al Oraşului Borsec  poate  stabili, potrivit prevederilor Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, şi alte fapte decât cele prevăzute la alin. (1)-(4), care constituie contravenţii în domeniul serviciilor de utilităţi publice.


Art.68 (1) Constatarea contravenţiilor prevăzute de prezentul regulament şi aplicarea sancţiunilor se fac de către reprezentanţi împuterniciţi ai ministrului mediului şi gospodăririi apelor, ai ministrului administraţiei şi internelor, ai ministrului transporturilor, construcţiilor şi turismului, ai preşedinţilor A.N.R.S.C., A.N.R.E., A.R.R. şi ai preşedinţilor consiliilor judeţene şi ai primarilor, după caz, conform competenţelor stabilite în Legea nr. 51/2006.



(2) În vederea constatării contravenţiilor prevăzute la art. 107, reprezentanţii împuterniciţi prevăzuţi la alin. (1) au acces, dacă acest lucru se impune, în condiţiile legii, în clădiri, încăperi, la instalaţii şi în orice alt loc, unde au dreptul să verifice instalaţiile de utilizare, precum şi să execute măsurători şi determinări. Atât operatorii, cât şi utilizatorii sunt obligaţi să pună la dispoziţie reprezentanţilor împuterniciţi documentele cu privire la serviciul de utilităţi publice furnizat/prestat.



(3) Organele de poliţie sunt obligate să acorde, la cerere, sprijin reprezentanţilor împuterniciţi.



(4) Dispoziţiile referitoare la contravenţii, prevăzute la art. 107 şi la alin. (1)-(3) ale prezentului articol, se completează cu prevederile Ordonanţei Guvernului nr. 2/2001, aprobată cu modificări şi completări prin  Legea nr. 180/2002, cu modificările şi completările ulterioare, cu excepţia prevederilor art. 28.


CAPITOLUL IX

Dispoziţii finale şi tranzitorii

Art. 69. - Tariful energiei electrice consumate pentru iluminatul public nu trebuie să depăşească tariful stabilit de ANRE.


Art. 70. - Întreruperea alimentării cu energie electrică a iluminatului public nu se poate face decât în cazuri de forţă majoră, de interes naţional sau în caz de neachitare de către utilizator a contravalorii facturii de energie electrică.


Art. 71.  Regulamentul serviciului de iluminat public este elaborat şi aprobat de Consiliul Local al Oraşului Borsec şi va intra în vigoare  de la data adoptării.


Art. 72.  În cadrul contractelor încheiate cu utilizatorii se vor indica standardele,

normativele şi tarifele legale, valabile la data încheierii acestora.


Art. 73. Proprietatea privată a unei persoane fizice sau juridice, pe care se găsesc

amplasate părţile componente ale sistemului de iluminat public şi pentru care nu se poate obţine acordul proprietarului de menţinere a acestora, în condiţiile legii, pe proprietatea sa, iar condiţiile tehnico-economice rezultate din studii de specialitate nu justifică sau nu pot permite realizarea de lucrări de strămutare a acestora pe domeniul public, va fi trecută în proprietatea publică a Oraşului Borsec, prin expropriere pentru cauză de utilitate publică, conform prevederilor legale.


Art. 74. - În vederea creşterii siguranţei cetăţenilor şi scăderii infracţionalităţii, al Consiliului Local al Oraşului Borsec împreună cu organele de poliţie vor stabili modalităţi de semnalare operativă a cazurilor de nefuncţionare sau de funcţionare defectuoasă a sistemului de iluminat public.


Art. 75. – Anexa cuprinzând nivelurile de iluminare  şi indicatorii de performanţă ai serviciului face parte integrantă din prezentul regulament.


Anexa la regulamentul serviciului de iluminat public


INDICATORI DE PERFORMANŢĂ PENTRU SERVICIUL DE ILUMINAT PUBLIC
─────────────────────────────────────────────────────────

Nr.






 Trimestrul
Total

crt.      Indicatori de performanţă


─────────────────








  I      II     III      IV
 an

─────────────────────────────────────────────────────────

 0
   1




        2     3      4       5
   6

─────────────────────────────────────────────────────────

1. INDICATORI DE PERFORMANŢĂ GENERALI

─────────────────────────────────────────────────────────

1.1. CALITATEA SERVICIILOR PRESTATE

─────────────────────────────────────────────────────────

a) numărul de reclamaţii privind disfuncţionalităţile iluminatului public pe tipuri de iluminat: 

stradal




_____________________

pietonal




_____________________

arhitectural




_____________________

ornamental




_____________________ 

ornamental-festiv



_____________________

b) numărul de constatări de nerespectare a calităţii iluminatului public constatate de autorităţile administraţiei publice locale; pe tipuri de iluminat:

stradal




_____________________

pietonal




_____________________

arhitectural




_____________________

ornamental




_____________________ 

ornamental-festiv






c) numărul de reclamaţii privind gradul de asigurare în funcţionare;




        ───────────────

d) numărul de reclamaţii şi notificări justificate de la punctele a), b) şi c) rezolvate în 48 de ore;

  



───────────────

e) numărul de reclamaţii şi notificări justificate de la punctele a), b) şi c) rezolvate în 5 zile lucrătoare.
      


───────────────

─────────────────────────────────────────────────────────

1.2. ÎNTRERUPERI ŞI LIMITĂRI ÎN FURNIZAREA SERVICIULUI DE ILUMINAT PUBLIC

─────────────────────────────────────────────────────────

1.2.1. ÎNTRERUPERI ACCIDENTALE DATORATE OPERATORULUI

─────────────────────────────────────────────────────────

a) numărul de întreruperi neprogramate constatate, pe tipuri de iluminat :

stradal




_____________________

pietonal




_____________________

arhitectural




_____________________

ornamental




_____________________

ornamental-festiv



_____________________

b) numărul de:

străzi





_____________________

alei





_____________________

monumente




_____________________

afectate de  întreruperile neprogramate;

     

c) durata medie a întreruperilor pe tipuri de iluminat

stradal




_____________________

pietonal




_____________________

arhitectural




_____________________

ornamental




_____________________

ornamental-festiv



_____________________

─────────────────────────────────────────────────────────

1.2.2. ÎNTRERUPERI PROGRAMATE

─────────────────────────────────────────────────────────

a) numărul de întreruperi programate, anunţate utilizatorilor, pe tipuri de iluminat 

stradal




_____________________

pietonal




_____________________

arhitectural




_____________________

ornamental




_____________________ 

ornamental-festiv



_____________________

b) numărul de:

străzi 





_____________________

alei





_____________________

monumente




_____________________

afectate de întreruperile programate;

 c) durata medie a întreruperilor programate;

d) numărul de întreruperi programate, care au depăşit perioada de întrerupere programată, pe tipuri de iluminat

stradal




_____________________

pietonal




_____________________

arhitectural




_____________________

ornamental




_____________________ 

ornamental-festiv



_____________________

─────────────────────────────────────────────────────────

1.2.3. ÎNTRERUPERI NEPROGRAMATE DATORATE UTILIZATORILOR

─────────────────────────────────────────────────────────

a) numărul de întreruperi neprogramate datorate distrugerilor de obiecte aparţinând sistemului de iluminat public;




         







───────────────

b) durata medie de remediere şi repunere în funcţiune pentru întreruperile de la punctul a).


           







───────────────

─────────────────────────────────────────────────────────

1.3. RĂSPUNSURI LA SOLICITĂRILE SCRISE ALE UTILIZATORILOR

     SAU BENEFICIARILOR INSTALAŢIILOR DE ILUMINAT PUBLIC

─────────────────────────────────────────────────────────

a) numărul de sesizări scrise în care se precizează că este obligatoriu răspunsul operatorului;


      
───────────────

b) procentul din sesizările de la punctul a) la care s-a răspuns în termen de 30 de zile calendaristice.

  

───────────────

─────────────────────────────────────────────────────────

2. INDICATORI DE PERFORMANŢĂ GARANTAŢI

─────────────────────────────────────────────────────────

2.1. INDICATORI DE PERFORMANŢĂ GARANTAŢI  PRIN  LICENŢĂ

─────────────────────────────────────────────────────────

a) numărul de sesizări scrise întemeiate privind nerespectarea de către operator a obligaţiilor din licenţă;


───────────────

b) numărul de încălcări a obligaţiilor operatorului rezultate din analizele şi controalele ANRSC şi modul de soluţionare pentru fiecare caz de încălcare a acestor obligaţii.











───────────────

─────────────────────────────────────────────────────────

2.2. INDICATORI DE PERFORMANŢĂ A CĂROR NERESPECTARE ATRAGE

     PENALITĂŢI  CONFORM CONTRACTULUI DE DELEGARE A GESTIUNII

─────────────────────────────────────────────────────────

 a) valoarea despăgubirilor acordate de operator în cazul deteriorării din cauze imputabile lui a instalaţiilor utilizatorului;

───────────────

 b) valoarea despăgubirilor acordate de operator pentru nerespectarea parametrilor de furnizare;


    







───────────────

 c) numărul de facturi contestate de utilizator;











───────────────

 d) numărul de facturi de la punctul c) care au justificat contestarea valorilor;




       





───────────────

 e) valoarea reducerilor facturilor datorate contestării valorilor acestora.











───────────────

